2014. gada 14. maijā Rīkojums Nr. 208

Rīgā (prot. Nr. 28 4. §)

## Par valsts nekustamā īpašuma 18. novembra ielā 26, Rēzeknē, nodošanu Rēzeknes pilsētas pašvaldības īpašumā

## 1. Saskaņā ar Publiskas personas mantas atsavināšanas likuma 43. pantu atļaut Finanšu ministrijai nodot bez atlīdzības Rēzeknes pilsētas pašvaldības īpašumā nekustamo īpašumu (nekustamā īpašuma kadastra Nr. 2100 006 1501) – zemes vienību 5174 m2 platībā (zemes vienības kadastra apzīmējums 2100 006 1501) un četras būves (būvju kadastra apzīmējumi 2100 006 1501 001, 2100 006 1501 002, 2100 006 1501 003 un 2100 006 1501 004) − 18. novembra ielā 26, Rēzeknē, kas ierakstīts zemesgrāmatā uz valsts vārda Finanšu ministrijas personā.

 2. Rēzeknes pilsētas pašvaldībai saskaņā ar Publiskas personas mantas atsavināšanas likuma 42. panta pirmo daļu šā rīkojuma 1. punktā minēto nekustamo īpašumu:

2.1. izmantot pašvaldības autonomo funkciju īstenošanai – iedzīvotāju izglītības nodrošināšanai (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā), kā arī kultūras dzīves sekmēšanai, tradicionālo kultūras vērtību saglabāšanai un tautas jaunrades attīstībai (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai);

2.2. bez atlīdzības nodot valstij, ja tas vairs netiek izmantots šā rīkojuma 2.1. apakšpunktā minēto funkciju īstenošanai.

3. Rēzeknes pilsētas pašvaldībai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu, vienlaikus zemesgrāmatā izdarīt atzīmi par šā rīkojuma 2. punktā minētajiem tiesību aprobežojumiem, kā arī par aizliegumu atsavināt nekustamo īpašumu un apgrūtināt to ar lietu tiesībām – hipotēku.

Ministru prezidente Laimdota Straujuma

Finanšu ministra vietā –

satiksmes ministrs Anrijs Matīss